หุ้นภาคเช้า23ธ.ค.ปิดบวก4.35จุด
หุ้นภาคเช้าวันที่ 23 ธ.ค.ปิดที่ 1,023.49จุด บวก 4.35 จุด มูลค่าการซื้อขายเบาบาง 11,593ล้านบาท
23 ธ.ค. 2553

หุ้นภาคเช้าวันที่ 23 ธ.ค.ปิดที่ 1,023.49จุด บวก 4.35 จุด มูลค่าการซื้อขายเบาบาง 11,593ล้านบาท
ดัชนีหุ้นไทยเช้าวันที่ 23 ธ.ค.ปิดที่ 1,023.49 จุด แกว่งตัวขึ้น 4.35 จุดหรือเพิ่มขึ้น  0.43% ด้วยมูลค่าการซื้อขายเบาบาง11,593 ล้านบาท ดัชนีแกว่งตัวระหว่าง 1,020.58-1,024.55 จุด
นักวิเคราะห์บริษัทหลักทรัพย์(บล.)ดีบีเอสวิคเคอร์สเชื่อว่า ตลาดวันนี้จะแกว่งตัวในกรอบแคบ แม้ว่าราคาน้ำมันดิบจะปรับขึ้นต่อจนขึ้นมายืนเหนือ 90 เหรียญสหรัฐต่อบาร์เรล แต่ก็มีโอกาสแกว่งถึงอ่อนตัวก่อนในระยะสั้น เพราะปรับขึ้นมากว่าสัปดาห์และราคาน้ำมันเบรนท์ ทำ สถิติสูงสุด ในรอบ 26 เดือนแล้ว 
อย่างไรก็ดี แรงซื้อดักผลประกอบการ ไตรมาส4ปี2553 ซึ่งคาดว่ากำไรสุทธิไตรมาส 4 ของกลุ่มธนาคารพาณิชย์,บริษัทปตท.( PTT, )โรงกลั่นบริษัทปูนซิเมนต์ไทย(, SCC)บริษัทบ้านปู( BANPU)บริษัทเอ.เจ.พลาสท์(AJ)บริษัทโพลิเพล็กซ์(ประเทศไทย)(PTL)บริษัทอินโดรามาเวนเจอร์ส(IVL)บริษัทแอลพีเอ็นดิเวลล็อปเม้นท์(LPN)บริษัทศุภาลัย(SPALI)
บริษัทเมเจอร์ซีนีเพล็กซ์กรุ้ป( MAJOR )จะออกมาแข็งแกร่งมากทั้งจากการดำเนินงานปกติและมีกำไรจากการขายสินทรัพย์ SCC มีกำไรจากการขาย บริษัทปตท.เคมิคอล(PTTCH) ประมาณ 8,800ล้านบาท, BANPU มีกำไรจากการขายบริษัทผลิตไฟฟ้าราชบุรีโฮลดิ้งส์( RATCH Xราว 2,600ล้านบาท และ MAJOR มีกำไรจากการขายสินทรัพย์เข้ากองทุนอสังหาริมทรัพย์ประมาณ 100 ล้านบาท) รวมทั้งการเข้าซื้อของกองทุนเพื่อการเลี้ยงชีพ( RMF )และกองทุนหุ้นระยะยาว( LTF )ยังช่วยพยุงตลาด